બલૌંગી નિવાસી રાધા પાસે રૂ.500ની જે નવી નોટો હતી, એના પરથી ગાંધીજીની તસવીર ગાયબ થઇ ગઇ છે અને નોટ પરથી મહાત્મા ગાંધીની તસવીર ગાયબ થયા બાદ કોઇ એ નોટ લેવા તૈયાર નથી. આથી આ પરિવારને હવે સમજાતું નથી કે આ નોટોનું શું કરવું. મીડિયાના રિપોર્ટ અનુસાર રાધા પોતાના પરિવાર સાથે એક લગ્ન માટે હિમાચલ ગઇ હતી. ત્યાં વરસાદમાં તેની પાસેની ચલણી નોટો ભીની થઇ જતાં તેણે એ નોટો સુકવવાનો પ્રયત્ન કર્યો. નોટ સુકાયા બાદ જોયું તો એના પરથી મહાત્મા ગાંધીની તસવીર જ ગાયબ હતી! રાધાએ આ નોટો બેંકમાંથી કાઢી હતી, જેથી તે હિમાચલમાંથી ખરીદી કરી શકે. પરંતુ કોઇ દુકાનદાર આ નોટ લેવા તૈયાર ન થયો.